Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2020/C 190/07)

Ez az értesítés a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül közzétételre.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Mátra / Mátrai”

Hivatkozási szám PDO-HU-A1368-AM02

Az értesítés időpontja: 2020.4.29.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Új bortípus, a Mátra (Mátrai) Superior bor felvétele a termékleírásba

a) a termékleírás érintett fejezetei: — II. A borok leírása — III. Különös borászati eljárások — V. Maximális hozam — VI. Engedélyezett szőlőfajták — VII. Kapcsolat a földrajzi területtel — VIII. További feltételek

b) az egységes dokumentum érintett részei: — A bor(ok) leírása — Borkészítési eljárások — Kapcsolat a földrajzi területtel — További feltételek

c) indoklás: A Mátra (Mátrai) Superior bor esetében úgy értelmezzük, hogy a terület felül tudja írni a szőlőfajta egyediségeit, amennyiben azt a gazda kellő odafigyeléssel és megfelelően leszabályozott termesztési módszerekkel állítja elő. Ebből a különleges alapanyagból a cél egy autentikus és természet közeli bor készítése, melynek borkészítési folyamatába minél kevesebb hozzáadott mesterséges és módosított értékeket hordozó kezelőanyag kerül.

2. Engedélyezett szőlőfajták kiegészítése a Chasselas, a Furmint, a Királyleányka, valamint a Bíborkadarka és Turán szőlőfajtákkal

a) a termékleírás érintett fejezetei: — VI. Engedélyezett szőlőfajták

b) az egységes dokumentum érintett része: — Fő szőlőfajta (szőlőfajták)

c) indoklás: A Mátrai borvidék nagy értéke a sokszínű fajtaválasztéka, amely az egyedi klimatikus és termőhelyi adottságaival hozható összefüggésbe, ezért is szükséges a fajtakör bővítése. A Mátrai borvidéken megtermelt Chasselas fajtából készült borokból friss, könnyed, üde, tiszta ízű fajtaborok készülhetnek. A Furmint fajtából készült borokkal kiválóan lehet képviselni a borvidék egyes kiemelt adottságú dűlőinek értékeit. A Királyleányka fajta a Mátra muskotályos fajtakörét előnyben részesítő ültetvényeinek kiváló kiegészítője, mellyel tovább hangsúlyozhatóak a termőhelyi adottságok. A Bíborkadarka és Turán kékszőlőfajták házasítási alapanyagként is alkalmasak a már hatályos vörösborok egyediségének kiemelésére, de kiválóan tudják szolgálni a borvidék több kiemelt dűlőjének termőhelyi adottságait is.

3. A borvidék logó méretének pontos meghatározása

a) a termékleírás érintett fejezetei: — VIII. További feltételek

b) az egységes dokumentum érintett része: — a módosítás nem érinti az egységes dokumentumot

c) indoklás: Célunk, hogy a borvidék logója egységes méretben jelenjen meg a Mátra OEM termékeken.

4. Borászati eljárás törvényi változás miatti módosítása

a) a termékleírás érintett fejezetei: — III. Különös borászati eljárások – szőlőművelés szabályai

b) az egységes dokumentum érintett része: — Borkészítési eljárások - Különös borászati eljárások

c) indoklás: A módosítás célja a magasabb minőségű borok előállítása.

5. Technikai jellegű módosítás - Ellenőrző szerv nevének változása

a) a termékleírás érintett fejezetei: — IX. Ellenőrzés

b) az egységes dokumentum érintett része: — a módosítás nem érinti az egységes dokumentumot

c) indoklás: Az ellenőrzésre kijelölt szervezetek címében és elérhetőségében történt változások átvezetése.

EGYSÉGES DOKUMENTUM

1. A termék elnevezése

Mátra

Mátrai

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

4. A bor(ok) leírása

Fehér

Halványzöld - halvány szalmasárga – erőteljesebb szalmasárga – szalmasárga színű, tölgyfás aromák nélküli, gyakranlágy savú és alacsony alkohol tartalmú borok, friss, gyümölcsös és esetenként citrusos karakterrel.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 18 Maximális összes kén-dioxid-tartalom (milligramm/liter)

Rozé

Halvány rózsaszín – rózsaszín – halvány ibolya színű, könnyed élénk savérzető, rendkívül gyümölcsös illat aromájú, a hordós érlelés nyomait nélkülöző illat- és íz világgal. Fogyasztási idejük a szürettel számított egy – másfél év.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 18 Maximális összes kén-dioxid-tartalom (milligramm/liter)

Vörös

Erőteljesebb rubin – sötét rubin színű, intenzív gyümölcsös, gyakran fűszeres illat aromájú, telt ízű, részleges vagy minimális fa hordós érlelésű borok, melyekben a tölgyfa íz nem uralkodó. Jellemzően lágy struktúrájú és jó egyensúllyal rendelkező vörösborok közepes alkoholtartalommal.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 20 Maximális összes kén-dioxid-tartalom (milligramm/liter)

Muskotály

Halvány szalmasárga – szalmasárga – erőteljesebb szalmasárga színű, intenzív muskotályos illat aromájú, gyümölcs ízű, lágy savú borok, gyakran maradékcukorral.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 18 Maximális összes kén-dioxid-tartalom (milligramm/liter)

Késői szüretelésű bor

Arany színű, Komplex illat aromájú, telt olajos textúrával, gazdag íz aromával, fa hordós és palackos érlelési ízekkel, kellemes sav érzettel és alkohol tartalommal. Gyakran maradék cukortartalommal.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 18 Maximális összes kén-dioxid-tartalom (milligramm/liter)

Siller

Halványpiros – erőteljesebb piros színű, meggyes – cseresznyés illat aromájú, könnyed élénk sav érzető, fajtakarakteres, a hordós érlelés nyomait nélkülöző illat- és íz világgal.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 9,5 Minimális összes savtartalom 4 borkősavban (g/l) kifejezve Maximális illósavtartalom (milliekvivalens/liter) 18 Maximális összes kén-dioxid-tartalom (milligramm/liter)

Superior fehér

Zöldesfehér, -zöldessárga, -sárga színű, magasabb minőségű, fejlett, kifejezetten érett, hosszú ízű, magasabb alkoholtartalmú fehér bor. Fajtabor esetében a fajtára jellemző gyümölcs és egyéb illatok, zamatok jellemzik, melyek kiegészülhetnek a termőhelyre jellemző illatokkal, ízekkel. Házasított bor esetében a fajták házasítási arányából következően eltérő jellegű telt hosszú ízű bor, száraz, félszáraz kategóriában.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 12 Minimális összes savtartalom 5 borkősavban (g/l) kifejezve Maximális illósavtartalom (milliekvivalens/liter) 13,33 Maximális összes kén-dioxid-tartalom (milligramm/liter)

Superior vörös

A gránátvörös színmélységtől a mély rubin színárnyalatig terjedő bor, amely fajtabor esetében a fajtára jellemző gyümölcsös, és fűszeres illatokkal, ízekkel rendelkezik. Az illatai, ízei, lekerekedett savai, tannintartalma, a házasított borok esetében a fajták házasítási arányától függ. Kifejezetten érett aromákkal, bársonyos ízzel, testességgel rendelkező borok, amelyek gyümölcs (cseresznye, meggy, málna, ribizli stb.) és fűszeres (fahéj, vanília, csokoládé, dohány stb.) aromákkal bírnak, és kiegészülhetnek a termőhelyre jellemző illatokkal, ízekkel.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 12 Minimális összes savtartalom 5 borkősavban (g/l) kifejezve Maximális illósavtartalom (milliekvivalens/liter) 15 Maximális összes kén-dioxid-tartalom (milligramm/liter)

5. Borkészítési eljárások

a) Alapvető borászati eljárások

fehér

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni

— musttisztítás

rozé

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni

— a préselés csak szakaszos üzemű szőlőpréssel végezhető;

— musttisztítás

vörös

A borkészítésre vonatkozó releváns korlátozás

KÖTELEZŐ:

— vörösborkészítés héjon erjesztéssel vagy melegítéses eljárással

— préselés csak szakaszos üzemű szőlőpréssel

Muskotály

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni

— préselés csak szakaszos üzemű szőlőpréssel

— musttisztítás

— házasítási szabály: a bor legalább 85%-ban tartalmaz Cserszegi fűszerest, Irsai Olivért, Ottonel muskotályt vagy Sárga muskotályt

Késői szüretelésű bor

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni;

— préselés csak szakaszos üzemű szőlőpréssel

— musttisztítás;

— legkorábban a szüretet követő év március 1-jén palackozható;

— 3 hónapos palackos érlelés forgalomba hozatal előtt

TILOS:

— édesítés

— mustjavítás

Siller

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni;

— préselés csak szakaszos üzemű szőlőpréssel

Superior fehér

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni;

— préselés csak szakaszos üzemű szőlőpréssel;

— legkorábban a szüretet követő év március 1-én hozható forgalomba;

— a teljes mennyiséget egy tételben kell minősíttetni és palackozni;

TILOS:

— édesítés

— mustjavítás

— savnövelés,

— savcsökkentés,

— tölgyfadarabok használata

— fordított ozmózis

Superior vörös

A borkészítésre vonatkozó releváns korlátozás

KÖTELEZŐ:

— a szőlőt a szüreteléstől számított 24 órán belül fel kell dolgozni;

— préselés csak szakaszos üzemű szőlőpréssel;

— legkorábban a szüretet követő év szeptember 1-én hozható forgalomba;

— a teljes mennyiséget egy tételben kell minősíttetni és palackozni;

TILOS:

— édesítés

— mustjavítás

— savnövelés,

— savcsökkentés,

— tölgyfadarabok használata

— fordított ozmózis

A szőlőművelés szabályai (1)

Művelési gyakorlat

1. Művelésmód és ültetvénysűrűség: Csak olyan ültetvényről származó szőlő használható fel Mátrai oltalom alatt álló eredetmegjelölésű termékek előállításához, amelynek a tőkehiány mértéke nem haladja meg a 25 %-ot.

2. A szőlő rügytehelése: A tőketerhelés beállítása során a tőkénként meghagyott élő, világos rügyek száma - bármely művelésmód esetén nem haladhatja meg a 16 élő világos rügy/m2 értéket. Kivétel a Mátra(i) Superior esetében ahol a tőkénként meghagyott élő, világos rügyek száma nem haladhatja meg a 12 élő világos rügy/tőke értéket.

3. 2012. január 1-e után létesített ültetvényekre vonatkozó szabályok: a) művelésmód: i. Ernyőművelés ii. Moser művelés iii. Egyes függöny művelés iv. Sylvoz művelés v. Alacsony és a középmagas kordon b) Ültetvénysűrűség: legalább 3 500 tőke/ha. A sor és tőtávolság meghatározásánál az egyenletes sor és tőtávolság mellett az ikersoros, és/vagy ikertőkés telepítés is elfogadható. c) sortávolság: legalább 1,00 m, legfeljebb 3,260 m d) tőtávolság: legalább 0,60 m, legfeljebb 1,20 m Ikertőkés ültetvényben a tőtávolság átlagos értéke az irányadó.

A szőlőművelés szabályai (2)

Művelési gyakorlat

4. A szüret időpontjának meghatározása: A szüret kezdési időpontját az illetékes hegyközség választmánya évente határozza meg. Az a termék, ami a hegyközség által meghatározott szüret kezdési időpontja előtt szüretelt szőlőből készült, Mátrai oltalom alatt álló eredetmegjelölésű kategóriában nem kaphat származási bizonyítványt és Mátrai oltalom alatt álló eredetmegjelölésű jelzésűként nem hozható forgalomba. A szüret időpontját a hegyközségek hirdetmény útján teszik közzé.

5. A Mátra(i) Superior esetében a termés mennyiségét úgy kell lecsökkenteni, hogy a termés mennyisége nem haladhatja meg az 1 kg/tőke értéket.

Szüreti szabályok

Művelési gyakorlat

A szüret időpontjának meghatározása: A szüret kezdési időpontját az illetékes hegyközség választmánya évente határozza meg. A szüret időpontját a hegyközségek hirdetmény útján teszik közzé.

A szőlő minimális cukortartalma:

— Fehér: 9 %vol (15 °MM)

— Rozé: 9 %vol (15 °MM)

— Vörös: 9 %vol (15 °MM)

— Muskotály: 9 %vol (15 °MM)

— Késői szüretelésű bor: 12,08 %vol (19 °MM)

— Siller: 9 %vol (15 °MM)

— Superior fehér: 12,45 %vol (19,5 °MM)

— Superior vörös: 12,45 %vol (19,5 °MM)

A szüret módja: kézi vagy gépi (a késői szüretelésű bor, illetve superior fehér és superior vörös esetén csak kézi)

b) Maximális hozamok

Bor - fehér, rozé, vörös és siller - településnév feltüntetése esetén

100 hektoliter/hektár

Bor - fehér, rozé, vörös és siller - településnév feltüntetése esetén

14 000 hektáronkénti szőlőmennyiség kg-ban

Bor - fehér, rozé, vörös és siller - dűlőnév feltüntetése esetén

56 hektoliter/hektár

Bor - fehér, rozé, vörös és siller - dűlőnév feltüntetése esetén

8 000 hektáronkénti szőlőmennyiség kg-ban

Bor - muskotály - településnév feltüntetése esetén

12 000 hektáronkénti szőlőmennyiség kg-ban

Bor - muskotály - dűlőnév feltüntetése esetén

56 hektoliter/hektár

Bor - muskotály - dűlőnév feltüntetése esetén

8 000 hektáronkénti szőlőmennyiség kg-ban

Bor - fehér, rozé, vörös, siller és muskotály

100 hektoliter/hektár

Bor - fehér, rozé, vörös, siller és muskotály

14 000 hektáronkénti szőlőmennyiség kg-ban

Bor - fehér, rozé, vörös, siller és muskotály

14 000 hektáronkénti szőlőmennyiség kg-ban

Bor - késői szüretelésű bor - településnév feltüntetése esetén

56 hektoliter/hektár

Bor - késői szüretelésű bor - településnév feltüntetése esetén

8 000 hektoliter/hektár

Bor - késői szüretelésű bor - dűlőnév feltüntetése esetén

40 hektoliter/hektár

Bor - késői szüretelésű bor - dűlőnév feltüntetése esetén

6 000 hektáronkénti szőlőmennyiség kg-ban

Bor - késői szüretelésű bor

10 000 hektáronkénti szőlőmennyiség kg-ban

Bor - késői szüretelésű bor

10 000 hektáronkénti szőlőmennyiség kg-ban

Bor - superior fehér és superior vörös

60 hektoliter/hektár

Bor - superior fehér és superior vörös - településnév feltüntetése esetén

8 000 hektoliter/hektár

6. Körülhatárolt földrajzi terület

Abasár, Apc, Atkár, Budapest-Rákosliget, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Halmajugra, Hatvan, Heves, Karácsond, Kerepes, Kisnána, Kisnémedi, Markaz, Mogyoród, Nagyréde, Őrbottyán, Pálosvörösmart, Pásztó, Rózsaszentmárton, Szada, Szendehely, Szücsi, Vác, Vácegres, Vácrátót, Vécs, Veresegyház, Visonta települések szőlő termőhelyi kataszter szerint I. és II. osztályú területei.

7. Fontosabb borszőlőfajták

chasselas - weisser gutedel

syrah - blauer syrah

tramini - traminer

syrah - serine noir

királyleányka - feteasca regale

syrah - marsanne noir

kadarka - jenei fekete

sauvignon - sovinjon

pinot noir - kék rulandi

pinot noir - savagnin noir

furmint - zapfner

pinot noir - pinot cernii

leányka - leányszőlő

furmint - posipel

furmint - som

olasz rizling - nemes rizling

tramini - roter traminer

cabernet franc - carbonet

tramini - savagnin rose

pinot blanc - weissburgunder

furmint - furmint bianco

olasz rizling - taljanska grasevina

chardonnay - kereklevelű

pinot noir - pignula

sauvignon - sauvignon bianco

olasz rizling - grasevina

leányka - dievcenske hrozno

szürkebarát - auvergans gris

irsai olivér - zolotis

kékfrankos - blaufränkisch

királyleányka - galbena de ardeal

rizlingszilváni - müller thurgau blanc

szürkebarát - pinot gris

rizlingszilváni - müller thurgau bijeli

zenit

sauvignon - sauvignon blanc

sárga muskotály - weiler

rizlingszilváni - rizvanac

kadarka - negru moale

chasselas - chrupka belia

pinot noir - pinot tinto

turán

irsai olivér - muskat olivér

kadarka - kadarka negra

hárslevelű - lipovina

chasselas - fendant blanc

tramini - gewürtztraminer

kadarka - gamza

pinot noir - kisburgundi kék

pinot noir - spätburgunder

chasselas - saszla belaja

zöld veltelíni - zöldveltelíni

szürkebarát - pinot grigio

chasselas - fehér gyöngyszőlő

furmint - szigeti

sárga muskotály - muscat lunel

zöld veltelíni - grüner muskateller

tramini - traminer rosso

zöld veltelíni - grüner veltliner

pinot noir - pino csernüj

rizlingszilváni - rivaner

tramini - tramin cervené

kékfrankos - moravka

kékfrankos - blauer lemberger

irsai olivér - irsai

rajnai rizling - rhine riesling

cabernet franc - cabernet

chardonnay - chardonnay blanc

sárga muskotály - muscat zlty

hárslevelű - garszleveljü

királyleányka - erdei sárga

kadarka - kadar

rajnai rizling - rheinriesling

chasselas - chasselas doré

királyleányka - little princess

cabernet franc - kaberne fran

rajnai rizling - riesling

zweigelt - zweigeltrebe

bíbor kadarka

hárslevelű - feuilles de tilleul

cabernet franc - gros vidur

merlot

királyleányka - königstochter

olasz rizling - welschrieslig

ottonel muskotály - muskat ottonel

leányka - feteasca alba

kadarka - törökszőlő

kadarka - szkadarka

rajnai rizling - weisser riesling

sárga muskotály - muscat bélüj

királyleányka - königliche mädchentraube

rajnai rizling - johannisberger

pinot noir - rulandski modre

pinot blanc - pinot beluj

syrah - shiraz

sárga muskotály - muscat de lunel

olasz rizling - risling vlassky

cabernet sauvignon

chardonnay - ronci bilé

szürkebarát - grauburgunder

chasselas - fehér fábiánszőlő

szürkebarát - ruländer

cabernet franc - carmenet

sárga muskotály - muskat weisser

cserszegi fűszeres

chasselas - chasselas dorato

ottonel muskotály - muscat ottonel

rizlingszilváni - müller thurgau

hárslevelű - lindeblättrige

kékfrankos - limberger

sauvignon - sauvignon bijeli

sárga muskotály - moscato bianco

zweigelt - rotburger

kadarka - csetereska

pinot blanc - fehér burgundi

leányka - mädchentraube

sárga muskotály - weisser

sárga muskotály - muscat blanc

sárga muskotály - muscat de frontignan

pinot noir - pinot nero

ottonel muskotály - miszket otonel

királyleányka - dánosi leányka

kadarka - fekete budai

kékfrankos - blauer limberger

olasz rizling - riesling italien

pinot noir - kék burgundi

pinot blanc - pinot bianco

chasselas - chasselas blanc

furmint - moslavac bijeli

furmint - mosler

blauburger

rajnai rizling - riesling blanc

syrah - sirac

chardonnay - morillon blanc

zöld veltelíni - veltlinské zelené

zweigelt - blauer zweigeltrebe

pinot noir - blauer burgunder

olasz rizling - olaszrizling

szürkebarát - graumönch

cabernet franc - gros cabernet

irsai olivér - zolotisztüj rannüj

sárga muskotály - muscat sylvaner

8. A kapcsolat(ok) leírása

Bor

1. A körülhatárolt terület bemutatása

a) Természeti és kulturális tényezők

A Mátrai oltalom alatt álló eredetmegjelölésű borok termelésére lehatárolt terület Magyarország északi részén helyezkedik el. Hazánk legmagasabb kelet-nyugati irányban húzódó hegyvidéke a Mátra, melynek napfényben gazdag, déli lejtőin helyezkedik el legnagyobb dombvidéki borvidékünk. Az északi szelektől védett, részben vulkanikus, részben tápanyagban gazdag, üledékes talajain, kiváló minőségű borszőlő termeszthető.

A borvidék talaji két nagy övezeti csoportba tartoznak! Mezőségi és erdei talajok. A mezőségi talajok a borvidék alsó részén, az erdei talajok a felső-kivágott erdők helyén alakultak ki.

A termőhely klimatikus viszonyait a Magyarországon alapvetően uralkodó kontinentális éghajlat határozza meg. Erre leginkább a forró nyarak és a hideg telek jellemzik. A szőlő napfényigényes növény, az asszimilációjához 20–30 ezer lux fényerősség szükséges, ott érzi jól magát, ahol a tenyészidő alatt a napfényes órák száma 1 250–1 500 között alakul. Mátraalján csaknem minden évben rendelkezésre áll ez a mennyiség. Az éves napfénytartam 1 900–2 000 óra. Ezek az értékek évjáratok szerint lényegesen változhatnak, de a minimum alá ritkán kerülnek Mátraalján a szőlőtermesztéshez szükséges hőmennyiség elegendő. A termelés alsó határa a 9–10 °C hőmérsékleti izotermáinál húzható meg. Borvidékünkön az öt éves átlag 10,5 °C, a tenyészidőben pedig eléri a 17°C -ot. Sok évben az évi átlag 11°C -főlé emelkedik, ami a kedvező, jó évjáratok fontos jellemzője. Mátraalján a csapadék mennyiség (356-903 mm). A június, július, augusztusi csapadék átlaga kedvező melynek minőség és mennyiség növelő hatása van. A Mátra védő hatása a hőmérséklet alakulását is kedvezően befolyásolja.

b) Emberi tényezők

A termőhely nagy földrajzi kiterjedtsége miatt is nagy hagyományokkal rendelkezik a szőlő-és borkultúra területén. A Mátraalján már a második évezred legelejétől foglalkoznak a szőlő termesztésével. Az első írásos emlék 1042-ből származik, melyben Aba Sámuel alapította bencés kolostorhoz királyi adományozású szőlőbirtok is tartozott. A későbbiekben is a szőlő és a bor fontos szerepet töltött be a történelem folyamán az itt élő népek számára. A XV. században több település kapott városi jogot, így lakóik a borukkal szabadon kereskedhettek. Török megszállás követően 1536-ban Szapolyai János király szabad bormérési jogot adott a gyöngyösieknek, amit kifüggesztett borcégérrel jeleztek. A XVII-XVIII. század fordulóján a gyöngyösi tanács különféle kedvezményekkel ösztönözte lakóit a szőlőtelepítésre. A II. világháború után a kis pincészetek eltűntek, és helyében meghatározó nagy szövetkezetek alakultak. Felgyorsult a szőlőtelepítés mértéke, és a Borvidék közel 8 000 ha lett. A 1990-ben megváltoztak a tulajdonviszonyok, és a szőlők nagy része egyéni tulajdonba került. Kialakultak a családi pincészetek, birtokok, amik ma is meghatározzák a borvidéket.

A szőlő szaporítóanyag előállítás és ezen belül a szőlőoltvány készítés nagy szerepet töltött be a Mátrai borvidéken. Kezdete a század elejére nyúlik vissza Abasár és Nagyréde településekre. 1961-ben Gyöngyöshalászon, és Ludason jelentős területe alanytelepeket és európai fajtákból törzsültetvényeket létesítettek. Ezek a telepek tették később lehetővé, hogy szövetkezetek létrejötte után a szőlőoltvány termelés, Abasáron és Nagyrédén meghatározó termelési tevékenységgé váljon az 1960-as évekre. Ez alapozta meg a Mátrai Borvidék jelenlegi gazdag fajtaválasztékát.

A Mátrai borvidék igen fontos szerepet tölt be a magyar mezőgazdaság szőlészeti és borászati ágazatában,. A szőlőtermelés, gazdasági súlya mellett, óriási jelentőségű társadalmi hatását tekintve, hiszen ezen a területen fontos jövedelemteremtő, jövedelem kiegészítő és népességmegtartó szerepe van. A szőlőtermesztés tájalkotó szerepével hozzájárul a térség vonzerejének kialakulásához.

Bor (2)

2. A borok leírása

Az ökológiai környezet jelentős hatással van a borok jellemzőire, amelyek más borvidéken nem reprodukálhatók. Ez a tipikusság elsősorban a gyorsabban fejlődő, általában könnyű, lágyabb, gyors sav-fejlődésű, egyes évjáratokban alkoholban gazdag borokat jelent. A talaj és a klimatikus viszonyok következtében a fehér és rozé borok illatanyaga intenzív, a borok zamatban gazdagok. A vörösborok általában gyümölcsösek, könnyedebbek, kevésbé mély színűek, csersavaik szintén gyorsan fejlődnek. A borok, ásványi anyag tartalmúk gazdag, a talaj adottság miatt. A termőhely borai elsősorban rövidebb érlelésre és gyors fogyasztásra javasoltak. Az ökológiai környezet számos, ehhez a termőhelyhez kötődő hagyományos fajta elterjedését eredményezte

A Mátrai borvidéken lezajlott folyamatos technológiai fejlesztések lehetővé teszik a reduktív technológia alkalmazását a fehér és rozé borok esetében, valamint a friss, a szőlő gyümölcs jellegét hangsúlyozó vörösborok készítését.

A Mátra (Mátrai) Superior bor esetében úgy értelmezzük, hogy a terület felül tudja írni a szőlőfajta egyediségeit, amennyiben azt a gazda kellő odafigyeléssel és megfelelően leszabályozott termesztési módszerekkel állítja elő. Ebből a különleges alapanyagból a cél egy autentikus és természet közeli bor készítése, melynek borkészítési folyamatában minél kevesebb hozzáadott mesterséges és módosított értékeket hordozó kezelőanyag kerül.

3. Kapcsolat a termőhely, emberi tényezők és a termék között

A Mátrai borvidék ismertsége a fogyasztók körében nagy, amit elsősorban a könnyedebb, gyümölcsös, illetve illatos, muskotályos borokkal alapozott meg. Piaci szempontból az itteni borokat jó ár/érték arány jellemzi.

A könnyedebb borok mellett a Mátrai borvidék számos olyan termőterülettel is rendelkezik, ahol a szőlőültetvényeken megtermelt termésből természet közeli, autentikus borok készíthetőek. Ezek a borok a Mátrai borvidék ízeit tükröző értékeknek, valamint az eredetvédelmi rendszernek köszönhetően az analitikai paraméterei alapján is kiemelkedő minőséggel bírnak.

A termőhely humán tényezőinek hatása az alábbi területeken nyilvánul meg:

— az ökológiai viszonyok potenciáljához illeszkedő fajtaszerkezet tudatos kialakítása (hagyományos és új fajták),

— az ökológiai és részben piaci sajátosságokhoz illeszkedő szőlészeti és borászati technológia kialakítása,

— az ökológiai és piaci sajátosságokhoz illeszkedő üzemi és integrációs szerkezet kialakítása.

9. További alapvető feltételek (csomagolás, címkézés, egyéb követelmények)

Jelölési szabályok (1)

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

a) Fajtanév, hagyományos kifejezés, a bor színére utaló vagy egyéb korlátozottan használható kifejezés csak úgy tüntethető fel, amennyiben betűtípusából, betűméretéből, vagy betűszínéből adódóan nem jelenik meg az eredetmegjelölésnél hangsúlyosabb módon.

b) Házasított borokra vonatkozó szabályok: i. Használható a küvé, cuvée kifejezés, vagy szinonimaként a házasítás kifejezés. ii. Fajtanév feltüntetése csak akkor lehetséges, ha a házasításban résztvevő minden fajta aránya eléri egyenként az 5%-ot. Ebben az esetben fajtanevet csak az eredetmegjelölés feltüntetésére használt betűnagyságnak legfeljebb 50 %-os betűméretet kitevő betűnagysággal lehetséges feltüntetni.

c) Javasolt a Mátrai Borvidék logóját feltüntetni a cimkén. Minimális méret: 1,5 × 1,5 cm

Jelölési szabályok (2)

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen

A feltétel leírása:

d) Kisebb földrajzi egységek feltüntetésének szabályai: i. Kisebb földrajzi egység (település, dűlő) neve csak akkor tüntethető fel a címkén, ha termék 100 %-ban a feltüntetendő kisebb földrajzi egység, dűlő által lehatárolt termőhelyen termett. A dűlőnevek csak a Mátra eredetmegjelöléssel és a településnévvel együtt tüntethetők fel. ii. Feltüntethető településnevek: Abasár, Apc, Atkár, Detk, Domoszló, Ecséd, Gyöngyös, Gyöngyöshalász, Gyöngyösoroszi, Gyöngyöspata, Gyöngyössolymos, Gyöngyöstarján, Hatvan, Halmajugra, Heves, Karácsond, Kisnána, Markaz, Mogyoród, Nagyréde, Rózsaszentmárton, Szücsi, Vécs, Visonta, Pásztó, Szendehely, Budapest-Rákosliget, Kerepes, Kisnémedi, Mogyoród, Őrbottyán, Szada, Vác, Vácegres, Vácrátót, Veresegyház. Körülhatárolás: közigazgatási határok iii. Feltüntethető dűlőnevek:. lásd. 1. melléklet. Lehatárolás: lásd. térkép

Jelölési szabályok (3)

Jogi keret:

Az OEM-eket/OFJ-ket kezelő szervezet által, amennyiben ezt a tagállamok előírják

A további feltétel típusa:

A címkézésre vonatkozó kiegészítő rendelkezések

A feltétel leírása:

f) Feltüntethető egyéb korlátozottan használható kifejezések: — „barrique”, „barriqueban erjesztett” v. „…hordóban erjesztett”, barrique-ban érlelt v. „…hordóban érlelt”: mindegyik bortípus — első szüret, virgin vintage vagy szűztermés: fehér, rozé, vörös, Muskotály, Siller — újbor vagy primőr: fehér, rozé, vörös, Muskotály, Siller — válogatott szüretelésű bor: mindegyik bortípus, superior fehér, superior vörös — szűretlen: fehér, vörös, Muskotály, Késői szüretelésű bor, superior fehér, superior vörös — töppedt szőlőből készült bor: fehér, Muskotály, Siller, Késői szüretelésű bor — jégbor: fehér, Muskotály, Késői szüretelésű bor — küvé vagy cuvée: mindegyik bortípus, superior fehér, superior vörös — muzeális bor: fehér, vörös, Muskotály, Késői szüretelésű bor — főbor: fehér, Muskotály, superior fehér, superior vörös

A kiszerelésre vonatkozó szabályok

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen

A feltétel leírása:

a) A késői szüretelésű, a fehér és vörös superior bort csak palackban lehet értékesíteni. A palackozási kötelezettség nem vonatkozik az adott termőhelyen belül a termelő által, saját pincéjében, helyben fogyasztásra kerülő, saját termelésű boraira. További kritérium, hogy superior borok csak a címkén sorszámozott üveg palackban kerülhet forgalomba.

b) A bort kiszerelni csak a borászati hatóság által engedélyezett és a Mátrai Hegyközségi Tanács (a továbbiakban: MHT) által nyilvántartásba vett kiszerelő üzemben lehet.

c) Termőhelyen kívüli kiszerelés csak 48 órával a kiszerelés előtt megtett bejelentés esetén lehetséges. A bejelentést az MHT-hoz kell megtenni. A termőhelyről történő kiszállítást követien 90 napon belül meg kell történnie a kiszerelésnek.

Termék előállítása a lehatárolt termőterületen kívül

Jogi keret:

A nemzeti jogszabályokban

A további feltétel típusa:

A körülhatárolt földrajzi területen való előállítás tekintetében biztosított eltérés

A feltétel leírása:

a) Kiszállítás az MHT titkárának tájékoztatását követően lehetséges. Kiszállító a kiszállítás előtt legalább 48 órával köteles bejelenti az MHT- titkárának, hogy honnan-hova-milyen fajta szőlőtát, mustot, alapbort, mekkora mennyiségben és (szőlő esetén hozzávetőlegesen +/- 15 %-kal behatárolható), hogy mekkora mennyiséget kíván kiszállítani.

b) Az előállítás területe: Bács-Kiskun megye, Heves megye, Komárom-Esztergom megye, Pest megye.

A termékleíráshoz vezető link

https://boraszat.kormany.hu/admin/download/8/5d/82000/Microsoft%20Word%20-%20Matra%20OEM_termekleiras_v2_standard.pdf

(1) HL L 9., 2019.1.11., 2. o.